cyanic-selkie/wikianc huggingface dataset:
Portugese
Voedsel in die daaglikse lewe
Hul middagete (o ALMOÇO) word om 12:30 bedien, en aandete (o Jantar) teen 20:00. Ontbyt (o pequeno ALMOÇO) bestaan uit 'n kontinentale styl. In landelike streke was dit tradisioneel vir mans om by die plaaslike kafee stil te hou, en hul pinga ('n skoot van die stywe brandewyn) te nuttig.
Dagmara Domińczyk
Dagmara Domińczyk (gebore 17 Julie 1976) is 'n Amerikaanse aktrise. Sy is bekend vir haar rolle in die rolprente Rock Star (2001), The Count of Monte Cristo (2002), en They (2002), en in die televisiereeks Person of Interest (2011).
Gereformeerde kerk Akasia
Geskiedenis
Tot einde 2014 het die belydende lidmate toegeneem tot 376, maar die dooplidmate afgeneem tot 64.
Woodstockdam
Die dam se opgaarvermoë sal die wateropbrengs van die Vaal-Tugelaprojek verhoog sodat dit aan die vereistes van die tweede fase sal voldoen. Vanweë die swaar vloede wat in die gebied voorkom, is 'n kisdam by die konstruksiewerk geïntegreer. Water van die Woodstockdam word na die Drielstudam afgelei en van daar na die hoofkanaal gevoer.
Herbie Hancock
Herbert Jeffrey Hancock (gebore op 12 April 1940) is 'n Amerikaanse pianis, komponis, en akteur. Hancock het sy loopbaan begin saam met Donald Byrd. Kort daarna het hy aangesluit by die Miles Davis Kwintet, waar hy 'n bydra gelewer het om die rol van die jazz ritme-afdeling te herdefinieer, en een van die hoof rolspelers van die post-bop klank was. In die 1970's het Hancock geëksperimenteer met jazz fusion, funk en electro-funk style.
Ford Ikon
Die Ford Ikon is 'n subkompakte motorvoertuig wat sedert laat-1999 vervaardig word deur die Ford Motormaatskappy. Dit is aanvanklik vrygestel as die sedanweergawe van die Ford Fiesta luikrugmotor. Dit is reeds oor meer as twee geslagte geproduseer, die eerste was gebaseer op die vierde geslag van die Ford Fiesta en het 'n soortgelyke voorontwerp.
Damiria leonorae
Damiria leonorae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ulle Bjørn Bengtsson
Ulle Bjørn Bengtsson (gebore 24 Januarie 1971) is 'n Deense akteur. Hy is bekend vir sy rolle in die rolprente Catch That Girl (2002) en Island of Lost Souls (2007), en in die televisiereeks Better Times (2004).
Tugelarivier
Die Tugelarivier (ook bekend as Thukela) is die grootste rivier in die KwaZulu-Natal-provinsie, Suid-Afrika. Die rivier het sy oorsprong in die Drakensberge, ongeveer 3000 m bo seevlak, digby Mont-aux-Sources, en onmiddellik stort die water by die Tugelawaterval (948 m) af. Van die Drakensberge vloei die rivier 520 km ver deur KwaZulu-Natal voordat dit in die Indiese Oseaan uitmond. Die totale opvangsgebied is naastenby 29 100 km² en die bewerkbare grond in die gebied word meestal vir bestaansboerdery en kommersiële bosbou benut.
Dona Anabrug
Ander brûe
Die Zambesi word deur weinig brûe oorkruis. Die bekendstes is die Kazungulabrug, Victoria-watervalbrug, Chirundubrug, Otto Beit-brug, pad oor die wal van die Karibadam, Samora Machelbrug, Kassuende-brug en die Armando Emilio Guabuza-brug.
Conegliano
Conegliano is die geboortestad van die Renaissance-skilder Giambattista Cima da Congeliano (1460−1517) wie se werke in die Accademia dell'Arte te Venesië, elders in Italië en die buiteland, waaronder Londen se National Gallery, uitgestal word. Vandag is wynbou die belangrikste bron van inkomste. Saam met Valdobbiadene vorm Conegliano die sentrum van die Venetiese prosecco-wynboustreek. Hier is in 1877 ook die oudste wynbouskool in Italië gevestig. Conegliano vorm die beginpunt van die Strada del Vino Prosecco, Italië se eerste wynroete wat in 1966 ingerig is en deur die prosecco-wyngebiede in die omgewing loop. Die Prosecco-heuwels van Conegliano en Valdobbiadene (Colline del Prosecco di Conegliano e Valdobbiadene) is in 2019 deur Unesco as 'n wêrelderfenisgebied gelys.
Gladiolus dalenii
Die wildeswaardlelie (Gladiolus dalenii) is 'n meerjarige plant en geofiet wat tot die genus Gladiolus behoort. In Suid-Afrika is die plant inheems aan die Oos-Kaap, Vrystaat, KwaZulu-Natal, Limpopo en Mpumalanga.
Die plant het drie subspesies:
Nikkelien
Nikkelien of nikkeliet is 'n mineraal wat hoofsaaklik uit nikkelarsenied bestaan.
Gereformeerde kerk Strydenburg
Die naam van die kerke
Hieruit kan afgelei word dat die aanduiding "Onder die Kruis" moet heenwys op 'n toestand van geloofsvervolging en as gevolg waarvan die kerke verhinder word om 'n normale bestaan as gelowiges te voer. In dieselfde rigting dui die gebruik van die benaming "Gereformeerde Kerke onder die Kruis" gedurende die 19de eeu in Nederland, toe van staatsweë ook weer onderdrukkingsmaatreëls uitgevaardig is teen diegene wat hulle nie met die staatskerkgedagte in Nederland kon versoen nie. Die gebruik van die benaming "Gereformeerde Kerke onder die Kruis" in Suid-Afrika moet wel op 'n ietwat gewysigde vlak besien word, want hier was destyds nooit sprake van geloofsvervolging van staatsweë nie, maar die gebruik van die naam is tog deur die betrokke persone soos volg geregverdig: "Die groot bedoeling daarvan is dolerende of treurende onder die kruis. Die vraag sou wel gevra kan word of daar dan 'n vervolging is? Daar is wel geen openlike vervolging nie, maar ons moes alles verlaat, kerkgoedere, ens., ook moes daar 'n onderskeid in die naam wees om nie met die tans bestaande Gereformeerde Kerk verwar te word nie. Ons sou ons ewe goed dolerend kon genoem het."
Pendeltuig
Struktuur
'n Maksimum van 12 kW is beskikbaar vir kort tydperke. 'n Hidrouliese stelsel beheer die landingsmeganisme, die remstelsels, die hoogte- en rigtingroer, en andere, en maak die vragruim se deure oop. Die krag vir die hidrouliese stelsel word verskaf deur drie onafhanklike hulpkrageenhede (hidrouliese pompe) wat deur hidrasien aangedryf word. Vyf digitale rekenaars is verantwoordelik vir die pendeltuig se vaartbeheer, wat uit 'n komplekse reeks instrumente bestaan.
Toetsvlugte
Op 17 September 1976 was die eerste pendeltuig, OV-101 (orbital vehicle 101), vernoem na die ruimteskip Enterprise in die gewilde Star Trek-televisiereeks, gereed vir die eerste toetse. By Nasa se Dryden-vlugnavorsingsentrum in Kalifornië is die Enterprise met behulp van 'n massiewe oorhoofse kraan bo-op 'n spesiaal-aangepaste Boeing 747-vliegtuig geplaas, Drie stutte, twee agter en 'n verstelbare een voor, het die pendeltuig stewig in posisie gehou.
Gereformeerde kerk Strydenburg
Die Scoutskerk
Saam met hierdie bedieningswerk het ds. Du Toit nog een Kerk bedien, naamlik die Nederduitse Gereformeerde Kerk van Transvaal of die sogenaamde "Scoutskerk", soos dit in die omwandeling bekend was, wat in 1905 in Transvaal gestig is deur sogenaamde "joiners"wat ontevrede was met hoe die Ned. Herv. of Geref. Kerk hulle behandel het.
Strydenburg en die Gereformeerde Kerk
By die aanduiding van die ontstaan van die Gereformeerde Kerk onder die Kruis op Strydenburg het dit reeds geblyk dat ds. Marthinus Postma, toe nog predikant van die Gereformeerde kerk Middelburg, Kaap, ook teenwoordig was. Daaruit blyk dus dat daar vanaf die begin van die Kerke onder die Kruis rekening gehou is met die Gereformeerde Kerk in SA; trouens, vantevore het dit al geblyk dat reeds tydens die "Samekoms van Gelowiges" in 1897 gesê is waarom die beswaardes nie sonder meer by die Gereformeerde Kerk kan aansluit nie. Kort na die totstandkoming van die Kruisgemeente op Strydenburg is pogings in die werk gestel om in nadere verhouding, indien moontlik, erkenning van die Kerk onder die Kruis deur die Gereformeerde Kerk te verkry. So het die kerkraad van hierdie gemeente byvoorbeeld op 11 Junie 1897, dit wil sê op die eerste vergadering tydens die stigting van die gemeente, besluit om ds. M. Postma te vra dat die kuratore van die Teologiese Skool die verhouding tussen die twee Kerke moes bepaal. Hierop het die kuratore hulle geantwoord dat dit buite hulle bevoegdheid lê.
Pendeltuig
Toetsvlugte
Enterprise het egter nooit 'n ruimtereis onderneem nie. Na al die toetse is dit in 'n museum geplaas en sy opvolgers, STA-099 en OV-102 (Columbia), is vir hul eerste ruimtevlugte in gereedheid gebring. 'n Pendeltuig word vir sy eerste ruimtevlug voorberei in die OPF-gebou (Orbiter Processing Facility) en van daar gaan dit na die gebou (Vehicle Assembly Building: VAB) waar dit aan die aanjaerpyle en die hooftenk gekoppel word. Die pendeltuig word op 'n groot, mobiele lanseringsplatform geplaas en die hele stelsel word deur 'n massiewe ruspervoertuig teen 1,6 km/h na die lanseerbaan vervoer.
Gereformeerde kerk Strydenburg
Die bespreking van die saak en die besluit daaroor
Duidelik blyk dus uit die besluit in watter moeilike posisie die vergadering deur die versoek van Strydenburg gebring is. Erkenning van 'n ander kerkformasie kan nie deur 'n vergadering wat maar 'n deel van die Kerk verteenwoordig, geskied nie, en dit word ook trouens onomwonde uitgespreek. Dit was te meer nodig waar die Algemene Sinode van die Kerk in 1882 in verband met die Kerkverenigingsaksie van die Hollandse Kerke in Transvaal uitdruklik besluit het "dat op grond van die organisasie van die Gereformeerde Kerk in SA 'n gedeeltelike vereniging altyd ten sterkste afgekeur moet word, omdat die Gereformeerde Kerk nie in fraksies bestaan nie . . . maar saamgestel is uit al die Gereformeerde gemeentes in die drie lande . . . wat ten nouste met mekaar verenig is en sodoende 'n geheel uitmaak. Maar die besluit openbaar beslis welwillendheid teenoor die Kruisgemeente, wat bewys word deur die moontlikheid dat die kerkrade die gemeente met die bediening van Woord en desnoods ook van die Sakramente kon help.
Die Kerke verenig
(1) Ná die eerste ontmoeting met die kommissie van Kerke onder die Kruis, het die deputate die predikante geadviseer om die gemeentes met die bediening van Woord en Sakramente te help.
Gourdon (Alpes-Maritimes)
Gourdon is 'n dorp in die Suid-Franse département Alpes-Maritimes (région Provence-Alpes-Côte d'Azur) met 453 inwoners (2008). Gourdon lê in die hinterland van Nice, en danksy sy ligging 800 meter bo seevlak bied dit 'n pragtige uitsig oor die Mediterreense kus van Nice, Antibes, Cap d'Antibes, Cannes en die Îles des Lérins tot by die Massif de l'Esterel.
Besienswaardighede
Die plaaslike Château (kasteel) uit die 13de eeu is in die 17de eeu omgebou en vergroot. Die kasteel is sedert 1950 toeganklik vir die publiek en sedert 1971 as 'n historiese monument geklassifiseer. Vandag huisves die Château 'n museum met antieke wapens, 16de en 17de eeuse en naïewe skilderye. Die kasteel beskik oor 'n uitgestrekte park, wat deur die Franse tuinier en landskapargitek André Le Nôtre (1613-1700) ontwerp en terrasvormig aangelê is.
Nkupe
Habitat
Die vis verkies die hoofstrome van groter riviere. Hulle is omnivore en vreet 'n verskeidenheid voedsel insluitende insekte, slakke, klein vissies en waterplante. Hulle broei in die somer en beweeg dan stroomop na geskikte neste. Die vis is belangrik vir bestaansvissers.
Apulië
Terwyl feitlik alle inwoners Italiaans magtig is, word Griko, 'n Griekse dialek, nog deur 'n paar duisend mense gepraat.
Vlaminge
Die term Vlaminge word tans hoofsaaklik gebruik om na die inheemse bevolking van Vlaandere (die noordelike helfte van België, wat in historiese opsig deel uitgemaak het van die Suidelike Nederlande) te verwys. Die ses miljoen Vlaminge verteenwoordig die meerderheid van die Belgiese bevolking (die ander twee belangrike groepe is die Wale met sowat 4 miljoen mense en die Duitse gemeenskap met 73 000 inwoners).
Taal
Die plaaslike Nederlandse dialek van Brussel toon sterk Franse invloede ten opsigte van sy uitspraak en woordeskat. In Frans-Vlaandere kan net 'n minderheid van sowat 150 000 mense Nederlands of die plaaslike Vlaamse dialek praat of verstaan.
Godsdiens
62% van die Vlaminge is Rooms-Katolieke, alhoewel die meerderheid hulle geloof nie meer praktiseer nie. Die res is ongebonde. Die etniese minderhede van buitelandse afkoms is ortodokse Jode, Islamiete en ander. Die Protestantisme is byna nie verteenwoordig in België nie.
Die Vlaamse diaspora
Die Vlaamse diaspora bestaan uit Vlaamse emigrante en hulle nakomelinge in lande soos Frankryk, die Verenigde State, die Verenigde Koninkryk, Kanada, Indonesië, Australië, Suid-Afrika en Latyns-Amerika.
Ribkwal
Beskrywing
Ondanks hul sagte lywe is fossiele wat moontlik dié van ribkwalle is, skynbaar sonder tentakels maar met baie meer rye kamme as by die moderne vorms, gevind in gesteentes uit so vroeg as die Kambrium, sowat 515 miljoen jaar gelede.
Caledonië
Ligging
Toe die Romeine 'n tweede muur verder noord bou (die Muur van Antoninus) en hul garnisoene (wagposte) noordwaarts skuif, het die opkomende Romeinse Britte suid van die muur handelverhoudings met die Pikte noord van die muur gehad. Dit word deur argeologiese bewyse ondersteun, waarvan 'n groot deel in die Nasionale Museum van Skotland in Edinburgh te vinde is.
Ann Christy
Ann Christy (31 Mei 1905 – 14 November 1987) was 'n Amerikaanse aktrise. Sy was bekend vir haar rol in die rolprent Speedy (1928).
Damiria toxifera
Die spons behoort tot die genus Damiria en tot die familie Acarnidae. Die wetenskaplike naam van die spesie is die eerste keer geldig gepubliseer in 1994 deur Van Soest, Zea & Kielman.
Andrea Savage
Andrea Savage (gebore 20 Februarie 1973) is 'n Amerikaanse aktrise, skryfster, en vervaardiger. Sy is bekend vir haar rolle in die rolprent Step Brothers (2008) en in die televisiereekse Episodes (2011), Veep (2012), en I'm Sorry (2017).
J. Hans D. Jensen
Opvoeding
Jensen het van 1926 tot 1931 fisika, wiskunde, fisiese chemie en filosofie aan die Albert-Ludwigs-Universität Freiburg en Universiteit van Hamburg gestudeer, en het sy doktorsgraad in 1932 onder Wilhelm Lenz behaal. Hy het sy habilitasie in 1936 aan die Universiteit van Hamburg voltooi.
Chessa
Voorkoms
Die vis word 500 mm lank. Die Zimbabwe hengel rekord is 6.35 kg en die Malawi rekord is 1.43 kg.
Ekostad
20px Brasilië
Die suidelike stede, Porto Alegre en Curitiba, word dikwels as voorbeelde van stedelike volhoubaarheid genoem.
Gereformeerde kerk Daspoort
Kort geskiedenis
duimnael|regs|170px|Ds. [[Lourens van der Vyver|L.S. van der Vyver, die leraar van 1960 tot 1965.]] duimnael|regs|170px|Ds. Fanus Heystek, leraar van 1974 tot 1981.
Bhopal-ramp
Die vervaardigingsproses
In die vroeë 1980s het die vraag na insekdoders afgeneem al het die vervaardiging daarvan voortgegaan wat gelei het tot die opgaar van ongebruikte MIS.
Vorige waarskuwingstekens en ongelukke
Daar was voor die ongeluk plaasgevind het vele waarskuwingstekens asook 'n reeks MIS-verwante ongelukke. In 1976 het twee vakbonde gekla oor besoedeling binne in die aanleg. In 1981 is 'n werker met fosgeen bespat en in sy paniek het hy sy masker afgepluk en groot hoeveelhede van die gas ingeasem. Hy is 72 uur daarna oorlede. In Januarie 1982 was daar 'n fosgeenlek gewees toe 24 werkers blootgestel is en by 'n hospitaal opgeneem moes word. Geen van die werkers is beveel om hul beskermende maskers te dra nie. In Februarie 1982 het 18 werkers in kontak met MIS gekom as gevolg van 'n lekkasie. In Februarie 1982 het 'n chemiese ingenieur met vloeibare MIS in kontak gekom wat brande oor 30 persent van sy liggaam tot gevolg gehad het.
.dm
Subdomeine kan geregistreer word onder:
.ee
.ee is die agtervoegsel van domeine van webtuistes in Estland.
Anne Bergfeld
Anne Bergfeld (gebore 14 Februarie 1982) is 'n Deense aktrise. Sy is bekend vir haar rolle in die rolprent Finale (2018) en in die televisiereeks Badehotellet (2013).
Vasalstaat
'n Vasalstaat is 'n staat wat afhanklik is van, of skatpligtig is jeens 'n ander staat. So 'n situasie ontstaan dikwels na 'n oorlog. In die antieke geskiedenis het groot ryke dikwels bufferstate geskep om hulself te beskerm teen 'n onverwagse inval. Die antieke koninkryk van Masedonië, in wat vandag noordelike Griekeland is, was 'n vasalstaat van die Persiese Ryk.
Le Faou
Geografie
Le Faou lê naby die monding van die Aulnerivier in die baai Rade de Brest, sowat 25 kilometer suid-wes van Brest en naby die skiereiland Crozon.
Ethlyne Clair
Ethlyne Clair (23 November 1904 – 27 Februarie 1996) was 'n Amerikaanse aktrise. Sy was bekend vir haar rolle in die rolprente Queen of the Northwoods (1929), The Pride of Pawnee (1929), en Gun Law (1929).
Camelot
Sir Lancelot en koningin Guinevere se liefdesverhouding het Camelot uiteindelik in 'n burgeroorlog gedompel, wat tot die plek se ondergang gelei het.
Wright Flyer
Vroeë bydraes
Verskeie mense het oor die jare bydraes gemaak om koers aan die Wright-broers se denke en planne oor die vliegkuns te gee. Dit sluit onder meer in:
Alstom
Aandeelhouers
In Julie 2004 het die Franse staat 'n belang van 18,5% in Alstom verkry om die kwynende maatskappy met 'n totale skuld van 5 miljard euro te ondersteun. In 2006 het die Franse staat sy aandele aan die bouonderneming Bouygues verkoop. In Maart 2020 het die staat 32,7% van die aandele en 28,7% van die stemreg besit. Bouygues het 14,6% van die aandele en 25,3% van die stemreg gehad. Na die verkryging van Bombardier Transportation het Caisse de dépôt et placement du Québec (CDPQ) 'n groot aandeelhouer geword met 'n belang van 17,5%. Bouygues se stemreg is tot ongeveer 6% verwater.
Frans-Polinesië
Geskiedenis
Die verskillende eilandgroepe is eers in 1889 verenig met die vestiging van ’n Franse protektoraat. In die 1880s het Frankryk beslag gelê op die Tuamotu-argipel, wat voorheen aan die Pomare-dinastie behoort het, sonder om dit amptelik te annekseer. Nadat dit Tahuata in 1842 ’n protektoraat gemaak het, het hulle al die Marquesaseilande as Frans beskou. In 1885 het Frankryk ’n goewerneur en algemene raad aangestel en so die administrasie vir ’n kolonie gevestig. Die eilande Rimatara en Rurutu het in 1888 vergeefs Britse beskerming gevra, en is dus in 1889 deur Frankryk geannekseer. Die gebied se eerste amptelike naam was Nedersettings in Oseanië, en in 1903 is dit verander na Franse Nedersettings in Oseanië.
Administratiewe afdelings
Frans-Polinesië het vyf administratiewe onderafdelings (subdivisions administratives):
Marsili
Digby Marsili is die Afrika-plaat besig om homself onder die Eurasiese Plaat te skuif. Gesteentes, wat in die diepte smelt, styg deur die vulkaan se openings weer na bowe. Marsili word deurgaans deur seismoloë gemonitor, aangesien ondersese aardbewings in sy gebied tot grootskaalse tsoenami’s in die Middellandse See kan lei.
Soedan
Soedan (Arabies: السودان, as-Sūdān; Engels: Sudan, [suˈdɑːn, -ˈdæn], ), amptelik die Republiek Soedan (Arabies: جمهورية السودان, Jumhūriyyat as-Sūdān; Engels: Republic of the Sudan), ook bekend as Noord-Soedan sedert Suid-Soedan se onafhanklikheid, is 'n land in Noord-Afrika en die derde grootste land van Afrika ná Algerië en die Demokratiese Republiek van die Kongo. Dit grens aan Libië in die noordweste, Egipte in die noorde, Tsjad en die Sentraal-Afrikaanse Republiek in die weste, Suid-Soedan in die suide, Ethiopië en Eritrea in die ooste en die Rooisee in die noordooste. Khartoem is die hoofstad en Omdoerman die grootste stad van Soedan.
Geskiedenis
Die Anglo-Egiptiese troepe moes Khartoem in 1885 aan die Mahdiste afstaan en Anglo-Egiptiese bestuur is eers weer in 1898 deur lord Horatio Herbert Kitchener (1850–1916) herstel. Die Egiptiese troepe is in 1924 – na die moord op 'n oud-goewerneur-generaal in Khartoem en op aandrang van die Britte – teruggetrek.
Soedan het in 1955 onder leiding van Ismail el Azhari onafhanklik geword, maar herinnerings aan die slawejag het wantroue van die suide teenoor die noorde tot gevolg gehad, en 'n burgeroorlog wat 17 jaar lank geduur het, het ontstaan. Duisende Soedannese het na die omliggende lande gevlug en ongeveer 'n halfmiljoen mense het gesterf voordat die drie suidelike provinsies Bahr el Ghazal, Bo-Nyl en Equatoria in 1972 onafhanklik geword het.
Joshua Berman
Joshua Berman (gebore 27 Maart 1996) is 'n Deense akteur. Hy is bekend vir sy rolle in die rolprente Monster Busters (2009), Karla & Jonas (2010), en Night of the Templar (2013), en in die televisiereeks Limboland (2020).
Bataafse Republiek
Die Bataafse Republiek word afgeroep op 19 Januarie 1795, die dag nadat die stadhouer Willem V van Oranje na Engeland gevlug het.
Ina Claire
Ina Claire (15 Oktober 1893 – 21 Februarie 1985) was 'n Amerikaanse aktrise. Sy was bekend vir haar rolle in die rolprente The Royal Family of Broadway (1930), Rebound (1931), Ninotchka (1939), en Stage Door Canteen (1943).
Ford Galaxie
Die Ford Galaxie was 'n volgrootte sedanmotor in die Verenigde State gebou deur die Ford Motormaatskappy vir modeljaar 1959 tot 1974. Die naam is gebruik vir die topmodelle in Ford se volgroottelyn van 1959 tot 1961, in 'n bemarkingspoging om aandag te vestig op die opwinding van die ruimtewedloop. In 1962 het al die volgrootte Fords die Galaxie-embleem gedra, met 'n "500" en "500/XL" monogram vir die topreeks. Die Galaxie 500/LTD is in 1965 vrygestel gevolg deur die Galaxie 500 7-liter in 1966. Die "gewone" Galaxie 500 het voortgegaan as Ford se middelvlakvolgrootte model vanaf 1965 tot sy ondergang aan die einde van die 1974 modeljaar.
NG gemeente Zwaanswyk
Maar van die begin het die nuwe gemeente twee belangrike behoeftes gehad: 'n doelmatige pastorie in die plek van die huis wat tydelik as sulks moes dien en 'n orrel wat sterk genoeg vir die hoofkerkgebou sou wees. Die gemeente neem in September 1949 'n pragtige pyporrel in gebruik en wy op 31 Maart 1951 'n doeltreffende pastorie in.
Mthathadam
Die Mthathadam is geleë in die Mthatharivier, Oos-Kaap, Suid-Afrika. Die dam is in 1977 voltooi, die wal is 38 m hoog en die bakmaat is 253 miljoen m3. Die dam voorsien Mthatha van water. Daar is 'n besienswaardige waterval net suid van die dorp.
Nodus
Die woord nodus kan verwys na:
Pisces-Cetus-superswermkompleks
Ontdekking en eienskappe
Die Pisces-Cetus-kompleks is na raming sowat ’n miljard ligjare lank en 150 miljoen ligjare breed. Dit is een van die grootste strukture wat tot nog toe in die heelal geïdentifiseer is.
Dit bestaan uit sowat 60 superswerms en het na raming ’n massa van sowat 1018 sonmassas (M☉). Volgens die ontdekker bestaan die kompleks uit vyf dele:
Ford Galaxy
Galery
Die tweede generasie Galaxy is tydens die 2006 Geneefse Internasionale Motorskou bekendgestel en is in Junie 2006 saam met die Ford S-Max (wat 'n laer agterdak gehad het, eksterne kosmetiese verskille en slegs kindersitplekke in die derde ry) te koop aangebied.
Dave Brubeck
David Warren Brubeck (6 Desember 1920 – 5 Desember 2012) was 'n Amerikaanse jazzpianis en -komponis. Brubeck word beskou word as een van die voorste eksponente van cool jazz. Verskeie van sy komposisies het standaardwerke in die jazz repertorium geword, insluitende "In Your Own Sweet Way" en "The Duke". Brubeck se styl was wydlopend en kon verfyn of bombasties voorkom, welke sy moeder se klassiek opleiding en sy eie vaardighede met improvisasie reflekteer. Sy musiek is bekend daarvoor dat dit gebruik maak van ongewone tydsaanduidings sowel as die opmekaar-plasing van kontrasterende ritmes en tonaliteite.
Nissan Laurel
Die eerste Laurel is ontwikkel deur Nissan Tsurumi se R&D-afdeling en gemonteer by die Musashimurayama-aanleg van die voormalige "Prince Motor Company". Daar was beide 2-deur- en 4-deurvariante. Dit is vrygestel as 'n Nissan nadat Prince saamgesmelt met Nissan. Die Laurel het vir etlike jare baie komponente en argitektuur met die Skylinereeks gedeel. Die Laurel is nie nuut verkoop in Japan by Nissan Prince Shops wat die Skyline en Gloria verkoop het nie. In plaas daarvan is die Laurel by Nissan Motor Shops verkoop as die juniormodel van die groter V-8 aangedrewe "Nissan President".
Roetering
By rekenaarnetwerke verwys die term roetering na die paaie waarlangs data in 'n rekenaarnetwerk versend word.
Roetering verskil van 'n netwerkbrug in die opsig dat dit aanvaar dat adresstrukture wat soortgelyk aan mekaar is nabyheid aanmekaar impliseer, wat dit moontlik maak om 'n enkele roetetabel-inskrywing te gebruik om 'n roete na 'n groep adresse te verteenwoordig. Daarom is roetering meer doeltreffend as netwerkstrategie vir groot netwerke en het dit die belangrikste metode vir die ontdekking van datapaaie op die Internet geword.
Klein netwerke kan klein handopgestelde roetetabelle bevat. Groter netwerke behels komplekse netwerktopologieë en kan voortdurend verander, wat die handmatige opstel van roetetabelle baie problematies maak. Nietemin gebruik die meeste openbare geskakelde telefoonnetwerke gebruik voorafberekende roetetabelle, met alternatiewe rugsteunroetes as die mees direkte roete nie beskikbaar is nie. Dinamiese roetering probeer om die probleem op te los roetetabelle outomaties op te stel, gebaseer op inligting wat deur roeteringsprotokolle oorgedra word en stel die netwerk in staat om bykans onafhanklik netwerkfalings en blokkasies te omseil.
Pakket-geskakelde netwerke, soos die Internet, verdeel data op in pakkette, wat elkeen 'n etiket kry wat die volledige bestemmingsadres bevat en word dan afsonderlik oor 'n bepaalde roete versend. Stroombaangeskakelde netwerke, soos die telefoonnetwerk, doen ook roetering ten einde geskikte paaie vir stroombane te vind (soos vir 'n telefoonoproep) waaroor groot hoeveelhede data versend kan word sonder om voortdurend die bestemmingsadres te herhaal.
William Anders
William Alison "Bill" Anders (17 Oktober 1933 - ; Generaalmajoor, Amerikaanse Lugmag), is 'n voormalige Amerikaanse Lugmagoffisier, elektriese ingenieur, atoomingenieur, Nasa-ruimtevaarder en sakeman. Saam met Frank Borman en Jim Lovell in Apollo 8, was hulle die eerste persone wat 'n wentelbaan om die Aarde verlaat het om na die Maan te reis. Bill Anders en sy twee medebemanningslede van Apollo 8 is as Time se Persone van die Jaar vir 1968 aangewys ter erkenning vir hulle harde werk. Hy was ook deel van die rugsteunbemanning vir Apollo 11.
Canal Walk
Die gebou se styl is deur die ontwikkelaars as "Kaapse Venesiaanse argitektuur" beskryf. Dit bevat meer as 400 winkels, 7000 parkeerplekke, talle restaurante, 20 teaters en 'n spelarkade.
Canal Walk is die 3de grootste winkelsentrum in Afrika. Die Gateway-sentrum in Durban is die grootste. Selfs die Sandton City-kompleks in Johannesburg is groter as die Nelson Mandela-plein daarby ingesluit word.
Roy Campbell
Lewensloop
In 1935 vlug hy na Spanje, nadat sy kind se bok sy buurman se boorde beskadig het. Hy het geweier om skadevergoeding te betaal en het moontlike tronkstraf in die gesig gestaar.
Aartsbiskop van Kantelberg
Die amp, Aartsbiskop van Kantelberg, is in die jaar 597 ingevoer. In daardie jaar het St. Augustinus in Engeland, in die gebied genaamd Kent, gearriveer. Hy is deur die pous gestuur om die plaaslike bevolking tot die Christendom te bekeer. Toe hul koning (Æthelberht van Kent) 'n Christen word, het die mense hom en die Christendom aanvaar. Augustinus was die eerste biskop in die koninkryk van Kent en is later as aartsbiskop erken toe 'n tweede bisdom geskep is. Sedertdien is daar 'n aartsbiskop by Canterbury (Kantelberg) in Kent.
Addo-olifant- Nasionale Park
Die oorspronklike gedeelte van die park is in 1931 gestig om 'n veilige hawe vir die oorblywende elf olifante in die area te bied. Die park huisves tans meer as 600 olifante, 400 buffels, meer as 48 bedreigde swartrenosters, asook 'n verskeidenheid boksoorte. Leeus en hiënas is ook onlangs weer in die gebied hervestig. 'n Unieke spesie in die gebied is die miskruierspesie Circellium bacchus wat nie kan vlieg nie. Die diertjie het die reg-van-weg op paaie voor motors.
Die park ontvang jaarliks ongeveer 120 000 besoekers. Sowat 54% is internasionale besoekers, hoofsaaklik uit Duitsland, Nederland en die Verenigde Koninkryk.
Die park het vyf ruskampe asook vier ander kampe wat as konsessies bedryf word. Die hoofingang asook twee wildkykpaaie in die park is geteer, terwyl ander grondpaaie is. Die park kan ook vanaf die N2-snelweg naby Colchester bereik word.
Suid-Afrikaanse algemene verkiesing van 2014
Alliansies/Samewerkingsooreenkomste
Op 17 Desember 2013 is aangekondig dat vyf politieke partye, naamlik Cope, die IVP, die ACDP, die UCDP en die Vryheidsfront Plus ’n samewerkingsooreenkoms bereik het met 20 spesifieke prioriteite waaroor die partye eenstemmigheid bereik het. Die partye in die koalisie, genaamd die Kollektief vir Demokrasie en onder voorsitterskap van Mosiuoa Lekota van Cope, sal hul eie identiteite behou en onder hul eie name en logos aan die verkiesing deelneem. Die IVP het aanvanklik deelname aan die koalisie ontken en gesê dat hulle versigtig is vir die stig van sulke koalisies omdat dit in vorige verkiesings slegs verwarring onder hul ondersteuners veroorsaak het.
Gauteng provinsiale verkiesing
[[Lêer:Gauteng provincial election 2014 winner by ward.svg|duimnael|
]]
Limpopo provinsiale verkiesing
[[Lêer:Limpopo provincial election 2014 winner by ward.svg|duimnael|
Vrystaat provinsiale verkiesing
[[Lêer:Free State provincial election 2014 winner by ward.svg|duimnael|
Wes-Kaap provinsiale verkiesing
]]
Abraham Isaac Steytler
Hy is in Seepunt, Kaapstad, gebore en het die skool van die bekende dr. Changuion bygewoon waarna hy na Engeland en Nederland gegaan het tot hy uiteindelik met 'n graad in godgeleerdheid van die Universiteit van Utrecht teruggekeer het. In 1863 word hy predikant van die NG gemeente Uitenhage waar sy sterk persoonlikheid en organisasievermoë op die voorgrond getree het. 'n Deel van sy gemeente is afgestig as die kerkdorp Steytlerville, wat te danke aan sy ywer en volharding afgestig is en dus Steytlerwil moes heet, maar met die amptelike stigting van die NG gemeente Steytlerville is die naam aanvaar wat vandag nog in gebruik is. Op Uitenhage was hy verantwoordelik vir die stigting van die Riebeeck-kollege vir meisies en 'n seunskool wat vir 'n tyd lank sonder regeringshulp bestaan het.
Gereformeerde kerk Eloffsdal
Die Gereformeerde kerk Eloffsdal is ’n gemeente van die Gereformeerde Kerk (GKSA) noord van Pretoria se middestad.
Delectona alboransis
Delectona alboransis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bilateria
Bilateria is ’n groot groep diere wat die meeste filums insluit, behalwe Porifera (sponse), Cnidaria, Placozoa en Ctenophora. Die meeste embrio's is triploblasties; dit het drie kiemlae: ’n endoderm, mesoderm en ektoderm. Feitlik almal is (heeltemal of byna) bilateraal simmetries; die mees merkwaardige uitsondering is stekelhuidiges, wat as volwassenes byna-radiale simmetrie het, maar as larwes bilateraal simmetries is.
NG gemeente Tafelberg
Me. S.M.J. Hertzog
Me. Hertzog is in die ouderdom van 59 jaar oorlede. Met haar afsterwe het die Cape Times haar een van die "aristocratic Dutch" genoem en berig op 9 Januarie 1897: "She was very gentle in her habits and manners, courting privacy and avoiding publicity, and was a marvelous good business woman.”
Betsy Drake
Betsy Drake (11 September 1923 – 27 Oktober 2015) was 'n Amerikaanse aktrise en skryfster. Sy is bekend vir haar rolle in die rolprente Every Girl Should Be Married (1948), The Second Woman (1950), Room for One More (1952), en Clarence, the Cross-Eyed Lion (1965).
Getroud met rugby (TV-reeks)
'n Nuwe speelvak het op 4 April 2016 begin, in die formaat van 'n sepie, en word uitgesaai op weeksaande om 18h30 op kykNET.
Windows RT
Microsoft Windows RT, waarna tydens die ontwikkelingsfase ook as Windows on ARM (kort: WOA) verwys is, is 'n weergawe van Microsoft se Windows 8-bedryfstelsel. Dit is vir mobiele toestelle soos tabletrekenaars ontwerp wat op die ARM-argitektuur baseer. Die sagteware, waarvan die finale weergawe op 1 Augustus 2012 vrygestel en vanaf 26 Oktober 2012 amptelik versprei is, uitsluitlik op nuwe toestelle beskikbaar en word nie as aparte sagteware aan verbruikers verkoop nie.
Delectona ciconiae
Delectona ciconiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Delectona en tot die familie Thoosidae. Die wetenskaplike naam van die spesie is die eerste keer geldig gepubliseer in 1996 deur Bavestrello, Calcinai & Sarà.
Kwesta
Senzo Mfundo Vilakazi (gebore 11 Augustus 1988), beter bekend as Kwesta, is 'n Suid-Afrikaanse kletsrymkunstenaar en liedjieskrywer. Hy is in Katlehong, Ekurhuleni, Gauteng gebore.
Courtnee Draper
Courtnee Draper (gebore 24 April 1985) is 'n Amerikaanse aktrise. Sy is bekend vir haar rolle in die rolprent Ponyo (2008) en in die televisiereeks The Jersey (1999).
Protostomia
Beskrywing
By die meeste Protostomia vorm ’n duik aan die een kant van die embrio en verdiep om die mond te vorm as deel van die eerste stadium in die vorming van die ingewande. By Deuterostomia ontwikkel ’n anus eers aan die een kant van die embrio en die mond later aan die teenoorgestelde kant; die spysverteringskanaal ontwikkel dan tussen die mond en anus en verbind die twee.
Stefanus Jacobus Perold
Philippolis
duimnael|links|230px|Die [[NG gemeente Philippolis|NG kerk op Philippolis, hier afgeneem sowat 10 jaar ná ds. Perold se vertrek uit die gemeente.]]
Waardering
Toe ds. Perold in 1936 sy emeritaat aanvaar, kon hy op 'n bediening in nege gemeentes van die NG Kerk terugkyk. Sy laaste gemeente was Duplooysburg, waar hy leraar was van 1930 tot hy sy emeritaat aanvaar het in 1936. Op 13 Maart 1940 is hy op Blouboshoek, Plooysburg, in sy ses-en-sewentigste jaar oorlede.
Cecil John Rhodes
Vroeëre lewe
Rhodes is op 5 Julie 1853 in die Engelse dorp Bishop's Stortford, in die Verenigde Koninkryk gebore as seun van 'n predikant, eerwaarde Francis Rhodes. Hy ontvang sy opleiding aan 'n plaaslike skool en word op 17-jarige ouderdom as gevolg van sy swak longe na Natal gestuur waar sy broer, Herbert Rhodes, reeds in die Umkomaasvallei met katoen begin boer het. Hy het ook 'n ouer broer gehad, Frank Rhodes.
Betsjoenanaland
Rhodes het self in die kommissie gedien. Terwyl die kommissie met sy taak besig was, het Rhodes ŉ ander stamhoof, Mankoroane, oorgehaal om 'n deel van sy gebied in Betsjoeanaland aan die Kaapkolonie af te staan. Die Kaapse Regering het egter geweier om verantwoordelikheid vir die gebied te aanvaar.
Koninklike Australiese Lugmag
Duisende Australiërs het ook in ander Statebondslugmagte in Europa gedien. Teen die einde van die oorlog was 'n totaal van 216 900 mans en vroue in diens van die RAAF, van wie 10 562 tydens aksie gesneuwel het.
Fridtjof Nansen
Student en avonturier
Vroeg in 1882 het Nansen “die eerste stap geneem wat my van die stil lewe van die wetenskap laat dwaal het.” Professor Robert Collett van die departement dierkunde aan die universiteit, het voorgestel dat Nansen op ’n seereis gaan om die Arktiese dierkunde eerstehands te bestudeer. Nansen was entoesiasties en het reëlings begin tref deur ’n onlangse kennis, Kaptein Axel Krefting, bevelvoerder van die robjagskip Viking. Die tog het op 11 Maart 1882 begin en vir die volgende vyf maande geduur. In die weke voor hulle vertrek het, kon Nansen nog eers op sy wetenskaplike studie fokus. Deur watermonsters het hy aangedui dat, in teenstelling met die vorige aanname, see-ys op die oppervlak eerder as daaronder vorm. Sy metings het ook gedemonstreer dat die Golfstroom onder ’n koue laag oppervlakwater vloei. Deur die lente en vroeë somer het die Viking tussen Groenland en Spitsbergen gevaar op soek na robtroppe. Nansen het ’n vaardige skut geword en aangeteken dat sy span op een dag 200 robbe geskiet het. In Julie het die Viking vasgevang geraak in die ys naby ’n onverkende deel van die Groenlandse kus; Nansen wou graag aan land gaan maar dit was onmoontlik. Hy het egter die idee gekry dat die Groenlandse ysplaat verken en selfs oorkuis kan word. Op 17 Julie het die skip losgekom uit die ys en in vroeë Augustus was hulle terug in Noorse waters.
Cecil John Rhodes
Politieke betrokkenheid
In 1880 stig hy die De Beers Diamond Mining Company (nie met De Beers Consolidated Mines te verwar nie) en word hy ook as lid van Barkly-Wes tot die Kaapse Parlement verkies. Hy het hierdie werk my sy studies in Oxford afgewissel waar hy in 1881 'n graad verwerf het.
Fridtjof Nansen
Beplanning
Die idee van ’n ekspedisie oor die Groenlandse ysplaat het aan Nansen bly knaag terwyl hy in Bergen was. In 1887, na die indiening van sy doktorale proefskrif, het hy begin om die projek te organiseer. Voor sy ekspedisie was die twee mees beduidende verkenning van die Groenlandse binneland dié van Adolf Erik Nordenskiöld in 1883 en Robert Peary in 1886. Albei het vanuit Diskobaai aan die weskus vertrek en ongeveer 160 km oos gereis voordat hulle omgedraai het. In teenstelling hiermee het Nansen voorgestel om van oos na wes te reis met Diskobaai as die eindbestemming. ’n Geselskap wat van die onbewoonde weskus sou vertrek, sou volgens Nansen, iewers moes terugkeer omdat geen skip met sekerheid die ooskus kon bereik om hulle op te laai nie. Deur aan die oostekant te begin — met die aanname dat daar wel aan wal gegaan kan word — sou Nansen se reis in een rigting na ’n bewoonde gebied wees. Die geselskap sou nie kon terugkeer na ’n veilige basis nie en die enigste pad sou vorentoe wees. Hierdie filosofie het Nansen goed gepas.
Cecil John Rhodes
Politieke betrokkenheid
Een van sy grootste suksesse was die proklamasie van die Britse gesag oor Betsjoeanaland.
Fridtjof Nansen
Beplanning
Ten spyte van die negatiewe publisiteit het Nansen talle aansoeke van voornemende avonturiers ontvang. Hy het gesoek na vaardige skiërs en het probeer om van die skiërs van Telemark te probeer werf, maar hy was nie suksesvol hierin nie. Nordenskiöld het hom geadviseer dat Sami’s van Finnmark in die noorde van Noorweë, vaardige sneeureisigers was en Nansen het ’n paar van hulle gewerf. Die oorblywende plekke is gevul deur Otto Sverdrup, ’n voormalige seekaptein wat as boswagter gewerk het; Oluf Christian Dietrichson, ’n weermagoffisier en Kristian Kristiansen, ’n kennis van Sverdrup. Almal het ervaring van die buitelewe in uiterste toestande gehad en was ervare skiërs. Net voor die vertrek van die geselskap het Nansen ’n formele eksamen aan die universiteit afgelê. Soos wat die gebruik is moes hy sy studie verdedig voor aangestelde eksaminatore wat opgetree het as “duiwelsadvokate”. Hy het vertrek voordat hy die uitslag kon hoor.
Onderbreking en troue
Op 11 Augustus 1889 het Nansen sy verlowing aan Eva Sars, dogter van Michael Sars, ’n professor in dierkunde wat oorlede is toe Eva 11 was, aangekondig. Die twee het ’n paar jaar vantevore ontmoet by Frognerseteren, ’n ski-oord, waar Nansen glo “twee voete wat by die sneeu uitsteek” gesien het. Eva was drie jaar ouer as Nansen en was, nieteenstaande Nansen se herinnering, ’n bekwame skiër. Sy was ook ’n gevierde klassieke sangeres wat in Berlyn opleiding van Désirée Artôt, op haar dag ’n minnares van Pjotr Tsjaikofski, ontvang het. ’n Paar mense was verras deur die verlowing aangesien Nansen homself vroeër sterk teen die huweliksinstelling uitgespreek het; Otto Sverdrup het aanvaar dat hy die boodskap verkeerd gelees het. Die troue het op 6 September 1889 plaasgevind, minder as ’n maand na die verlowing.
Arby's
Arby's is 'n internasionale kettinggroep van kitskosrestaurante wat in 1964 deur Forrest en Leroy Raffel in Boardman, Ohio, gestig is. Arby's is veral bekend vir hul toebroodjies en hul krullerige tjips.
Fridtjof Nansen
Teorieë en planne
Hierdie idee het Nansen bygebly gedurende die volgende paar jaar. Na sy triomfantelike terugkeer van Groenland het hy ’n gedetailleerde plan begin ontwikkel om die pool aan te durf. Hy het dit in Februarie 1890 openbaar gemaak tydens ’n vergadering van die nuutgesigte Noorweegse Geografiese Genootskap. Hy het geargumenteer dat vorige ekspedisies die Noordpool van die weste genader het en misluk het omdat dit “teen” die heersende oos-wes-seestroom ingewerk het. Die geheim tot sukses was om “met die stroom saam” te werk. Nansen het gesê dat ’n werkbare plan ’n klein, sterk en beweegbare skip sou vereis wat in staat is om brandstof en lewensmiddele vir twaalf manne vir vyf jaar te dra. Die skip sou na die benaderde ligging van die plek waar die Jeannette gesink het, seil en die ys betree. Daarna sou dit wes dryf saam met die stroom in die rigting van die pool en daar verby, en uiteindelik die see tussen Groenland en Spitsbergen bereik.
Cecil John Rhodes
Anglo-Boereoorlog
Tydens die beleg was Rhodes 'n groot bron van irritasie vir die Britse militêre owerheid, met wie hy telkens stry gekry het, maar hy het baie daartoe bygedra om die moreel van die bevolking hoog te hou. Hy het byvoorbeeld die hoofingenieur van De Beers opdrag gegee om 'n langafstandkanon (Long Cecil) te bou, wat beter vir verdediging was as die ander beskikbare artilleriestukke. Hy het ook ondergrondse bomskuilings vir die vroue en kinders laat bou en die Kimberley Light Horse op die been gebring om die plaaslike garnisoen aan te vul.
NG gemeente Uitenhage
Ontstaan
Vroeg in 1804 is die veldkornetskappe waarin die woeligste burgers gewoon het en wat ook die meeste tydens strooptogte van die naburige Xhosas moes ly, van die distrik Graaff-Reinet afgesny en tot 'n aparte drostdy geproklameer. Dit het die familienaam ontvang van mnr. J.A. Uitenhage de Mist, kommissaris-generaal tydens die bewind van die Bataafse Republiek. Reeds in 1809 was daar onder die ingesetenes 'n beweging om 'n eie kerk te hê en dit was dus sekerlik 'n heuglike gebeurtenis toe vir die eerste keer in Junie 1816 kerkraadslede vir Uitenhage op voordrag van die landdros deur die goewerneur goedgekeur is. Daar het toe reeds 'n sogenaamde kerkhuis gestaan. Ook kon Uitenhage van 'n leraar voorsien word in die persoon van ds. Cornelis Mol wat 'n Afrikaner van geboorte was. In 1823 het ds. Mol om een of ander rede en sonder om amptelik afskeid te neem, Uitenhage verlaat en in Oktober van dieselfde jaar predikant van Swellendam geword.
Cecil John Rhodes
Anglo-Boereoorlog
Hy was ook verantwoordelik vir die oprigting van 'n groot dinamietfabriek buite Kaapstad en die beplanning van die beroemde Rhodes-vrugteplase naby Groot Drakenstein.
Schwalbach am Taunus
Die historiese middestad Alt-Schwalbach het 'n lang geskiedenis as 'n klein nedersetting langs die ou handelsroete tussen Frankfurt am Main en Keulen. Vandag is dit danksy sy vakwerkagitektuur en 'n reeks gerestoureerde geboue, waaronder die raadsaal, die ou parogiekerk Sint Pankratius, die ou skoolgebou en historiese kroeë, 'n toeristeaantreklikheid. Byna die helfte van Schwalbach se inwoners word egter in Limesstadt gehuisves, 'n groot moderne behuisingsgebied wat tussen 1962 en 1973 volgens die beginsels van 'n "organiese stadlandskap" ontstaan het en voorsiening gemaak het vir die spesifieke behoeftes van mens en natuur.
Delectona madreporica
Die spons behoort tot die genus Delectona en tot die familie Thoosidae. Die wetenskaplike naam van die spesie is die eerste keer geldig gepubliseer in 1997 deur Bavestrello, Calcinai, Cerrano, Sarà.
Eschborn
19de eeu
Volgens die bepalings van die Vrede van Lunéville het die Kronberg-gebied in 1801 onder die bewind van die vors van Nassau-Usingen gekom. Vyf jaar later is Kronberg en Niederhöchstadt by die nuutgestigte Hertogdom Nassau ingesluit. Met die anneksasie van Nassau ná die Duitse Oorlog in 1866 het Eschborn en Niederhöchstadt Pruisies en, met die stigting van die Duitse Keiserryk vyf jaar later, deel van die nuwe Duitse eenheidstaat geword. Op 19 Augustus 1874 is Eschborn se eerste spoorlyn ingewy toe dit deel geword het van die spoorroete tussen Rödelheim (vandag deel van Frankfurt) en Kronberg.
Cecil John Rhodes
Dood en nalatenskap
In 2004 is hy gestem tot 56ste in die SABC3 televisie reeks Top 100 Great South Africans.
Fridtjof Nansen
Latere lewe
Nansen het oorwegend betrokkenheid by die plaaslike Noorweegse politiek vermy maar in 1924 is hy omgepraat deur die afgetrede voormalige eerste minister, Christian Michelsen, om sy naam aan ’n nuwe anti-kommunistiese politieke groepering, die Fædrelandslaget (Vaderlandsliga) te verleen. Daar was vrese in Noorweë dat ’n rewolusionêre program bekendgestel sou word indien die Marxistiesgeoriënteerde Arbeidersparty die mag sou verkry. By ’n samekoms van die Vaderlandsliga in Oslo (soos Christiania nou hernoem is), het Nansen verklaar:
Afsterwe en nalatenskap
Nansen is op 13 Mei 1930 in sy huis oorlede aan ’n hartaanval. Hy het ’n nie-godsdienstige staatsbegrafnis gehad voordat hy veras is. Sy as is onder ’n boom by Polhøgda gestrooi. Nansen se dogter Liv het opgeteken dat daar geen toesprake was nie, slegs musiek: Schubert se Die Dood en die Maagd wat dikwels deur Eva gesing is. Onder die vele huldeblyke was dié van Lord Robert Cecil, ’n mede Volkebond-afgevaardigde wat van die omvang van Nansen se werk getuig het wat uitgevoer is sonder die nodige agting vir sy eie belang of gesondheid: “Elke goeie saak het sy ondersteuning geniet. Hy was ’n vreeslose vredemaker, ’n vriend van geregtigheid, ’n ewige pleitbesorger vir die swakkes en leidendes.”
Notas
1 Die kantoor van die Verslaggewer verskyn nie in die moderne beskrywing van die hof nie maar verwys dalk na die senior van die verskeie regsklerke wat aan die hof verbonde is, verantwoordelik vir die verslaggewing van besluite.
Bloedgroep
Aan die ander kant kan iemand met die AB+ bloedgroep (geen teenliggaampies nie) enige bloed ontvang, maar slegs skenk aan AB+ ontvangers
2021 Monaco Grand Prix
Die 2021 Formule Een Monaco Grand Prix is op 23 Mei 2021 op die Monaco-renbaan in Monte Carlo gehou. Dit was die vyfde ren van die kampioenskapseisoen gewees. Die Grand Prix is nie in 2020 gehou nie, weens vrese oor die verspreiding van die wêreldwye Covid-19-pandemie.
Kwalifisering
Charles Leclerc het in die voorste plek gekwalifiseer ten spyte daarvan dat hy in die laaste minute van K3 gebots het, terwyl Max Verstappen hom op die voorry aangesluit het nadat hy tweede gekwalifiseer het. Valtteri Bottas het die tweede ry gedeel met Carlos Sainz met Lando Norris wat sy beste kwalifiserende uitslag van die seisoen behaal het met 'n vyfde plek. Die voorloper in die kampioenskap, Lewis Hamilton, het met 'n sewende plek sy swakste kwalifisering sedert die 2018 Duitse Grand Prix aangeteken, en het vir die eerste keer in 2021 swakker as tweede gekwalifiseer.
Tafelberg
Naam
António de Saldanha was die eerste Europeër wat in Tafelbaai geland het. Hy het die berg in 1503 uitgeklim en dit Taboa do Cabo ("Tafel van die Kaap") in sy moedertaal, Portugees, genoem. Hierdie naam is later vernederlands tot Tafelberg.
Geskiedenis
In November 2011 is Tafelberg in ’n openbare stemming aangewys as een van die wêreld se New7Wonders of Nature.
Flora
Fynbos is by brande aangepas en solank die brande nie te gereeld of intens is nie, kan hulle die plante se diversiteit aanhelp. Gereelde brande het fynbos minstens die afgelope 12 000 jaar oorheers, grootliks vanweë menslike aktiwiteite. In 1495 het Vasco da Gama die Suid-Afrikaanse kuslyn Terra de Fume genoem weens die rook van die baie brande wat hy gesien het.
Ondanks intensiewe bewaringspogings het die Tafelbergreeks die hoogste konsentrasie bedreigde spesies in die wêreld. Die niestedelike gebiede van die Kaapse Skiereiland (hoofsaaklik op die berge en aan die berghange) word al minstens ’n eeu lank in besonder getref deur ’n enorme aanslag deur indringerspesies, waarvan die ergste een seker die trosden is, deels omdat dit in buitensporige hoeveelhede in plantasies aan die oostelike hange van die berge noord van Muizenberg aangeplant is. Aansienlike pogings is aangewend om die vinnige verspreiding van hierdie indringerplant stop te sit. Ander indringerplante sluit in swarthout, Port Jackson en rooikrans (almal Australiese lede van die akasiafamilie, sowel as verskeie Hakea-spesies).
Bucklebury
Bucklebury dateer van voor die inval van die Normandiërs in 1066. Die dorpie (as Borgeldeberie) en die dorpskerk is in die Domesday Book van 1086 gelys.